CELEX: C2005/115/03
Language: et
Date: 2005-05-14 00:00:00
Title: Euroopa Kohtu (kolmas koda) 3. märtsi 2005. aasta otsus kohtuasjas C-32/03 (Højesteret'i eelotsusetaotlus): I/S Fini H versus Skatteministeriet (Kuues käibemaksudirektiiv — Maksukohustuslase staatus — Mahaarvamise õigus — Likvideerimine — Otsene ja vahetu seos — Majandustegevusele kui tervikule omased tehingud)

14.5.2005   
            
            
               ET
            
            
               Euroopa Liidu Teataja
            
            
               C 115/2
            
         
      EUROOPA KOHTU
   
   (kolmas koda)
   3. märtsi 2005. aasta otsus
   kohtuasjas C-32/03 (Højesteret'i eelotsusetaotlus): I/S Fini H versus Skatteministeriet (1)
   
   (Kuues käibemaksudirektiiv - Maksukohustuslase staatus - Mahaarvamise õigus - Likvideerimine - Otsene ja vahetu seos - Majandustegevusele kui tervikule omased tehingud)
   (2005/C 115/03)
   Kohtumenetluse keel: taani
   Kohtuasjas C-32/03, mille esemeks on Euroopa Kohtule EÜ asutamislepingu artikli 234 alusel Højesteret'i (Taani) 22. jaanuari 2003. aasta otsusega esitatud eelotsusetaotlus, mis saabus Euroopa Kohtusse 28. jaanuaril 2003, menetluses I/S Fini H v. Skatteministeriet, tegi Euroopa Kohus (kolmas koda) koosseisus: koja esimees A. Rosas ning kohtunikud A. Borg Barthet, J.-P. Puissochet, J. Malenovský ja U. Lõhmus (ettekandja); kohtujurist F. G. Jacobs, kohtusekretär kohtusekretäri abi H. von Holstein, 3. märtsil 2005 otsuse, mille resolutiivosa on järgmine:
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 4 lõikeid 1 kuni 3 tuleb tõlgendada selliselt, et isik, kes on lõpetanud majandustegevuse, kuid jätkab selleks otstarbeks kasutatud ruumide üüri ja kõrvalkulude tasumist seetõttu, et üürilepingus puudub ülesütlemisklausel, on maksukohustuslane selle artikli tähenduses ja võib tasutud summadelt käibemaksu maha arvata juhul, kui maksete ja majandustegevuse vahel esineb otsene ja vahetu seos ning on leidnud tõendamist, et puudub pettuse või kuritarvituse kavatsus.
   
      (1)  ELT C 83, 5.4.2003.